stanford-oval/wikipedia huggingface dataset:
Guanidinoasetaatti-N-metyylitransferaasi

Malli rotan guanidinoasetaatti-N-metyylitransferaasin rakenteesta
Guanidinoasetaatti-N-metyylitransferaasi on entsyymi, joka katalysoi metyyliryhmän siirtoa S-adenosyylimetioniinilta glykosyamiinille. Tuotteina tässä reaktiossa muodostuu kreatiinia ja S-adenosyylihomokysteiiniä. Entsyymi on eläimille tärkeä kreatiinin biosynteesissä. Guanidinoasetaatti-N-metyylitransferaasin EC-numero on EC 2.1.1.2 ja CAS-numero 9029-75-8.
Rakenne ja toiminta

Rakenteeltaan guanidinoasetaatti-N-metyylitransferaasi on kahdesta alayksiköstä koostuva dimeeri. Ihmisen entsyymin molekyylimassa on 60 kDa. Entsyymi vaatii toimiakseen koentsyymiksi ATP-molekyylin ja magnesiumioneja. Guanidino-N-metyylitransferaasia esiintyy erityisesti maksassa, haimassa ja pienemmissä määrin munuaisissa. Entsyymin toimintaa säätelee S-adenoseyylihomokysteiinin määrä elimistössä ja tämä yhdiste on guanidinoasetaatti-N-metyylitransferaasin inhibiittori.
Guanidinoasetaatti-N-metyylitransferaasin puutos on hyvin harvinainen periytyvä sairaus. Oireina ovat muun muassa lihasten heikkous, kommunikaatiovaikeudet, jotka muistuttavat autismia, lihasten tick-liikkeet, kehitysvammaisuus ja epilepsian kaltaiset kohtaukset.
Guanosiinidifosfaattimannoosi

| Guanosiinidifosfaattimannoosi |
| --- | --- |

Tunnisteet
CAS-numero:  3123-67-9
PubChem CID:  18396 ja 135398627
SMILES:  C1=NC2=C(N1C3C(C(C(O3)COP(=O)(O)OP(=O)(O)OC4C(C(C(C(O4)CO)O)O)O)O)O)NC(= NC2=O)N
Ominaisuudet
Molekyylikaava:  C16H25N5O16P2
Moolimassa:  605,35 g/mol
Guanosiinidifosfaattimannoosi eli GDP-mannoosi (C16H25N5O16P2) on nukleotidisokeri, joka koostuu mannoosista, johon on liittynyt guanosiinidifosfaattirakenne. Yhdiste on tärkeä osa glykaanien ja eräiden glykoproteiinien biosynteesissä.
Biosynteesi ja biologinen rooli

Guanosiinidifosfaattimannoosia eliöt valmistavat mannoosi-6-fosfaatista, joka ensin muunnetaan fosfomannomutaasi entsyymin katalysoimana mannosi-1-fosfaatiksi. Mannoosi-2-fosfaatti liitetään guanosiinitrifosfaattimolekyyli mannoosi-1-fosfaattiguanylyylitrasnferaasin avulla.
Kasvit hyödyntävät guanosiinidifosfaattimannoosia eräiden homo- ja heteroglykaanien biosynteesissä. Eläimet käyttävät sitä fukoosi- ja mannoosioligosakkarideja sisältävien glykoproteiinien biosynteesissä. Fukoosi muodostuu GDP-fukoosin kautta GDP-mannoosi-4,6-dehydrataasin ja FX-proteiinin katalysoimana.
Kim Kyung-ah

| Mitalit | Mitalit | Mitalit |  |
| --- | --- | --- | --- |
|  Kim Kyung-ah vuonna 2017. |  Kim Kyung-ah vuonna 2017. |  Kim Kyung-ah vuonna 2017. |  |
Maa:   Etelä-Korea
Naisten pöytätennis
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | kaksinpeli |  |
|  Pronssia | Peking 2008 | joukkuekilpailu |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Pronssia | Zagreb 2007 | nelinpeli |  |
|  Pronssia | Yokohama 2009 | nelinpeli |  |
|  Pronssia | Rotterdam 2011 | nelinpeli |  |
|  Pronssia | Dortmund 2012 | joukkuekilpailu |  |
Kim Kyung-ah (s. 25. toukokuuta 1977) on eteläkorealainen pöytätennispelaaja. Hän saavutti urallaan kaksi olympiapronssia ja neljä MM-pronssia.
Kim saavutti ensimmäisen arvokisamitalinsa Ateenan olympialaisissa 2004, kun hän sijoittui naisten kaksinpelissä pronssille voitettuaan pronssiottelussa Singaporen Li Jia Wein. Olympialaisten nelinpelissä hän pelasi Kim Bok-Raen parina ja he sijoittuivat neljänneksi hävittyään pronssiottelussa kiinalaisparille Guo Yue / Niu Jianfeng. Zagrebin MM-kilpailuissa 2007 Kim saavutti parinsa Park Mi-youngin kanssa nelinpelissä pronssia. Pekingin olympialaisissa 2008 Kim saavutti joukkuekilpailussa pronssia ja oli kaksinpelissä jaetulla yhdeksännellä sijalla. Yokohaman MM-kilpailuissa 2009 Kim ja Park saavuttivat jälleen nelinpelissä pronssia ja Rotterdamin MM-kilpailuissa 2011 he olivat kolmannen peräkkäisen kerran pronssilla. Dortmundin MM-kilpailuissa 2012 Kim saavutti pronssia joukkuekilpailussa. Lontoon olympialaisissa 2012 tuloksina oli joukkuekilpailun neljäs sija ja kaksinpelin jaettu viides sija puolivälierätappion jälkeen.
Kim oli maailmanrankingissa parhaimmillaan neljäntenä elo-lokakuussa 2010.
Katja Kilpi

| Katja Kilpi> Henkilötiedot |
| --- | --- |
Syntynyt: 26. huhtikuuta 1974 (ikä 50) Virrat
Kansalaisuus:   Suomi
Yleisurheilija
Laji:  korkeushyppy
Seura:  Virtain Urheilijat
Ennätykset:  190 cm
Katja Piritta Kilpi (s. 26. huhtikuuta 1974 Virrat) on suomalainen entinen korkeushyppääjä. Kilpi voitti korkeushypyn Suomen mestaruuden ulkoradoilla kolme kertaa. Hänen ennätystuloksensa on vuonna 1990 hypätty 190 cm, jolla hän on jaetulla kuudennella sijalla Suomen kaikkien aikojen tilastossa. Seuratasolla hän edusti Virtain Urheilijoita. Hän saavutti maailmanmestaruushopeaa alle 20-vuotiaiden MM-kilpailuissa 1990 Plovdivissa, Bulgariassa tuloksella 188.
Myös Katja Kilven veli Jouko Kilpi on entinen korkeushyppääjä.
Saavutukset

Korkeushyppy
Suomen mestari: 1990, 1991, 1992
Grocka

Grockan vaakuna.
Grockan sijainti Belgradissa.
Grocka (serb. Гроцка) on kaupunkilähiö ja yksi 17 kaupunkikunnasta, jotka yhdessä muodostavat Serbian pääkaupungin Belgradin.
Maantiede

Grocka sijaitsee Belgradin keskustasta itään. Laajemmin se sijaitsee Šumadijan alueen pohjoisosassa, ja sen pohjoinen osa kuuluu Tonavan laakson Podunavljen makroalueeseen, kun sen eteläinen osa sijoittuu Raljajoen laaksoon. Grockan kaupungin korkeus merenpinnasta on 71 metriä, joka tekee siitä yhden Belgradin matalimmista kohdista. Muita sen alueen jokia ovat Bolečica ja Gročica.
Grockaan on kooltaan 289 km² ja siihen kuuluu 15 asuinaluetta, jotka ovat lähinnä maaseutua keskustan aluetta lukuun ottamatta. Vuoden 2011 väestölaskennassa alueella asui 83 907 asukasta. Se on yksi Belgradin nopeimmin kasvavista kaupunkikunnista.
Historia > Grockan taistelu

Grockan tunnetuin historiallinen tapahtuma on Grockan taistelu, joka käytiin 22. heinäkuuta 1739 sen alueella. Osmanien valtakunnan joukkojen komentaja Hacı İvaz Mehmed pašša käytti kaupungin vaihtelevaa ja kumpuilevaa maastoa tehokkaasti hyödykseen sijoittaessaan joukkoja sekä vastahyökkäyksissä. Osmanit voittivat kreivi Wallisin johtaman Habsburgien Itävallan armeijan, jonka jälkeen ne saattoivat edetä piirittämään Belgradia. Grockan taistelu jäi vuosina 1737–1739 käydyn Itävallan–Turkin sodan ratkaisutaisteluksi ja johti Itävallalle tappiollisen Belgradin rauhan solmimiseen.
Perääntynyt Itävallan armeija ei ehtinyt haudata kaatuneitaan, vaan ne jäivät usein sijoilleen makaamaan. Seuraavana vuonna alueella kulkenut matkailija kertoi Grockalaisten ottaneen itävaltalaissotilaiden päähineet käyttöönsä:
| 0 | 1 | 2 |
| --- | --- | --- |
| ” | Tänään ei voi ottaa kymmentä askeltakaan ilman ettei törmäisi ruumiisiin, joita on pinottu toistensa päälle, ne kaikki vain puoleksi mädäntyneet, ja monilla vielä univormu päällään. Siellä täällä lojuu runneltuja ruumiita, päähineitä, satuloita, panosvöitä, saappaita, huoltovälineitä, ja muita ratsuväen tarvikkeita. Kaikkea peittää aluskasvillisuus. Ympäröivällä maaseudulla talonpojat käyttävät kalloja variksenpelättiminä. Monet pukeutuvat sotilaspäähineisiin ja yksi jopa peruukkiin. | ” |
– Engl. sitaatti A. Wheatcroftin teoksessa The Enemy at the Gate s.242.
Historia > Historiallinen katu

Yksi kaupungin nähtävyyksistä on siellä oleva katu, jota kutsutaan historialliseksi kaduksi. Sen varrella on suojelukohteina säilytettyjä vanhoja asuin- ja kaupparakennuksia, joista vanhimmat on rakennettu 150-250 vuotta sitten. Katua säilytetään elävänä muistomerkkina 1800-luvun alkupuolen pikkukaupunkimiljööstä.
Aiheesta muualla

Grockan verkkosivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grocka
Käännös suomeksi
Forrest Griffin

| Forrest Griffin |
| --- | --- |
 Forrest Griffin signeeraamassa kirjaansa "Be Ready When the Sh*t Goes Down: A Survival Guide to the Apocalypse".
Henkilötiedot
Syntynyt: 1. heinäkuuta 1979 (ikä 45) Columbus, Ohio
Kansalaisuus:   Yhdysvallat
Vapaaottelija
Aktiivisena:  2001–2013
Pituus:  191 cm
Paino:  93 kg
Kätisyys:  oikea
Taistelutyyli:  nyrkkeily, thainyrkkeily, brasilialainen jujutsu
Tilastot
Ottelut:  26
Voitot:  19
– tyrmäyksellä:  3
– luovutuksella:  7
– päätöksellä:  9
Tappiot:  7
– tyrmäyksellä:  5
– päätöksellä:  2
Aiheesta muualla
www.forrestgriffin.net
Forrest Griffin (s. 1. heinäkuuta 1979 Columbus, Ohio) on yhdysvaltalainen entinen vapaaottelija. Hän on entinen UFC:n alemman raskaansarjan mestari. Griffin harjoitteli Throwdown Training Centerissa, Las Vegasissa.
Vapaaottelu

Griffin nousi laajempaan tietoisuuteen voittamalla The Ultimate Fighter -sarjan ensimmäisen tuotantokauden kevyen raskassarjan Ultimate Fighter -tittelin voittamalla finaalissa Stephan Bonnarin yksimielisellä tuomaripäätöksellä. Täydet kolme erää kestänyttä Griffin-Bonnar -ottelua on kutsuttu yhdeksi parhaimmista koko UFC-historiassa.
Griffin on myös Ultimate Fighting Championshipin kevyen raskassarjan (84–93 kg) entinen mestari, sillä hän kukisti hallitsevan mestarin Quinton "Rampage" Jacksonin yksimielisellä tuomaripäätöksellä 5. heinäkuuta 2008 UFC 86 -tapahtumassa. Griffin puolusti mestaruuttaan UFC 92 -tapahtumassa 28. joulukuuta 2008, jossa vastustaja Rashad Evans voitti hänet kolmannessa erässä teknisellä tyrmäyksellä, ja näin Griffin menetti mestaruutensa heti ensimmäisessä ottelussaan mestaruuden voittamisen jälkeen.
8. elokuuta 2009 Forrest Griffin kohtasi Anderson Silvan UFC 101 -tapahtumassa. Ottelun ensimmäisessä erässä Silva tyrmäsi Griffinin mattoon kolmesti. Kolmannen tyrmäyksen jälkeen Griffin yritti kovasti saada osumia Silvaan, joka kuitenkin onnistui pudottamaan Griffinin helpon näköisellä oikealla suoralla kanveesiin. Tämän jälkeen tuomari keskeytti ottelun ja Griffin pian virottuaan poistui nopeasti kehästä suuren pettymyksen takia.
Ennen MMA-uraansa Griffin toimi poliisina Augustassa.lähde? Griffinillä on musta vyö BJJ:ssä.
Julkaisut

Griffin, Forrest & Krauss, Erich: Got Fight?: The 50 Zen Principles of Hand-to-Face Combat.  HarperCollins, 2009.  ISBN 9780061721717
Aiheesta muualla

Forrest Griffin sherdog.comissa
Forrest Griffin ufc.comissa
UFC:n alemman raskaansarjan mestarit
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat 
Henkilöt:  DDB 
Muut:  Europeana
Jouni Grönman

| Mitalit> Maa:   Suomi.Miesten painonnosto. Olympialaiset  | Mitalit> Maa:   Suomi.Miesten painonnosto. Olympialaiset  | Mitalit> Maa:   Suomi.Miesten painonnosto. Olympialaiset  | Maa:   Suomi> Miesten painonnosto. |
| --- | --- | --- | --- |
|  Pronssia | Los Angeles 1984 | 67,5 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Södertälje 1985 | 67,5 kg / tempaus |  |
| EM-kilpailut  | EM-kilpailut  | EM-kilpailut  |  |
|  Hopeaa | Vitoria 1984 | 67,5 kg / yhteistulos |  |
|  Hopeaa | Vitoria 1984 | 67,5 kg / tempaus |  |
|  Hopeaa | Vitoria 1984 | 67,5 kg / työntö |  |
Jouni Johannes Grönman (s. 17. toukokuuta 1962 Pori) on suomalainen painonnostaja ja olympiamitalisti. Hän voitti pronssia painonnoston sarjassa 67,5 kiloa Los Angelesin olympiakisoissa 1984. Soulin olympialaisissa 1988 hän jäi ilman tulosta, Barcelonan olympialaisissa 1992 hän oli viides ja Atlantan olympialaisissa 1996 hän sijoittui alle 70 kilon sarjassa 17:nneksi.
Seuratasolla Grönman edustaa porilaista painonnostoseuraa Puntti-Karhuja. Seurassa nostavat myös Grönmanin lapset Tea ja Toni Grönman. Grönman on jatkanut painonnostoa huippu-urheilu-uransa jälkeenkin, ja hän voitti veteraanien Euroopan mestaruuden ME-tuloksella vuonna 2009.
Saavutuksia

Olympiapronssia Los Angelesissa 1984
MM-hopeaa 1985 (tempaus)
EM-hopeaa 1984 (yhteistulos, tempaus ja työntö)
Aiheesta muualla

Profiili www.sports-reference.com (Arkistoitu – Internet Archive)
Nelli Kim

Nelli Kim, 1980
Nellja Vladimirovna (Nelli) Kim (ven. Нелля Владимировна "Нелли" Ким, s. 29. heinäkuuta 1957 Šurab) on entinen neuvostoliittolainen telinevoimistelija ja olympiavoittaja. Hän kilpaili Montréalin 1976 olympialaisten parhaan naisvoimistelijan tittelistä romanialaisen Nadia Comănecin kanssa sekä voitti henkilökohtaisissa lajeissa kolme maailmanmestaruutta ja kaksi Euroopan-mestaruutta.
Tadžikistanissa syntynyt mutta Kazakstanissa kasvanut ja voimistelu-uransa aloittanut Kim voitti Montréalin 1976 olympialaisissa neljä mitalia. Kultaa hän voitti joukkuekilpailussa, hypyssä (pistein 19,800) ja permannolla (19,850) sekä hopeaa kahdeksanottelussa (78,675). Nojapuilla hän sijoittui kuudenneksi (19,225). Toisissa olympialaisissaan Moskovassa 1980 hän voitti kultaa joukkuekilpailussa sekä pistein 19,875 Nadia Comănecin kanssa jaetun kultamitalin permannolla. Moniottelussa hän sijoittui pistein 78,425 viidenneksi ja nojapuilla pistein 19,725 kuudenneksi.
Ensimmäiset arvokisamitalinsa Kim saavutti Varnan MM-kilpailuissa 1974. Tuolloin hän voitti kultaa joukkuekilpailussa sekä sai pronssia puomilla. Strasbourgin MM-kilpailuissa 1978 hän voitti kultaa joukkuekilpailussa, permannolla ja hypyssä sekä saavutti hopeaa moniottelussa. Fort Worthin MM-kilpailuissa 1979 hän voitti kultaa moniottelussa ja saavutti hopeaa joukkuekilpailussa, permannolla ja puomilla sekä pronssia hypyssä.
Kim voitti Euroopan-mestaruuden permannolla Skienissä 1975 sekä hypyssä Prahassa 1977.
Kim avioitui vuonna 1977 valkovenäläisen voimistelijan Vladimir Atšasovin kanssa. Tämä liitto päättyi eroon, ja Kimin toinen aviomies on ratapyöräilyn olympiavoittaja Valeri Movtšan.
Kilpikirvat

| Kilpikirvat |
| --- | --- |
 Eulecanium cerasorum
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Pterygota
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Kilpikirvat Coccoidea
Heimo::  Kilpikirvat Coccidae  Stephens, 1829
Suvut
 Antecerococcus  Aspiodiotus  Ceroplastes  Coccus  Eucalymnatus  Kilifia  Lecanium  Parasaissetia  Phenacoccus  Protopulvinaria  Pulvinaria  Saissetia 
Katso myös
   Kilpikirvat Wikispeciesissä   Kilpikirvat Commonsissa 
Infobox OKNimi-testi OK: 
Kilpikirvat (Coccidae) ovat kasvituholaisia. Ne näyttävät pieniltä ruskeilta kohoumilta kasvien suonissa imien kasvin solunesteitä ja jäävät siten usein havaitsematta. Havaittaessa niitä voi olla jo liikaa. Jos kasvi on pahoin saastunut, se on järkevintä heittää pois. Kilpikirvojen heimoon kuuluu maailmanlaajuisesti ainakin 159 sukua. Lajimäärän on arvioitu olevan yli 1100 lajia. Heimon sukujen ja lajien määrä vaihtelee eri lähteissä.
Aikuisilla kilpikirvakoirailla on suuret lasinkirkkaat siivet ja ne muistuttavat pieniä sääskiä. Aikuiset kilpikirvanaaraat eivät liiku ollenkaan, sillä useimpien lajien naaraat ovat siivettömiä eikä niillä ole jalkoja, joten ne vain imevät kasvista ravintoa paikoillaan. Toukat sen sijaan etsiytyvät sopiviin kohtiin ja alkavat muodostaa suojakseen kovaa kilpeä, jonka valmistumisen jälkeen ne eivät enää ikinä liiku. Kilpikirva pitää itseään paikoillaan hyvin kehittyneen kärsänsä avulla ja munat kehittyvät kilven takareunan alle. Kun toukka kuoriutumisen jälkeen etsii sopivaa kohtaa, saattavat ne tällöin vaeltaa ja tartuttaa toisen kasvin.
Kilpikirvoja on vaikea saada pois, sillä myrkyt tepsivät vain kilpeä valmistaviin toukkiin. Aikuiset kilpikirvat raaputetaan irti esimerkiksi teroitetulla puutikulla tai ohuella, teräväkärkisellä veitsellä.
Aiheesta muualla

Laji.fi: Coccidae
Metsäntutkimuslaitos: Kilpikirvat (Coccoidea) (Arkistoitu – Internet Archive)
Kauppapuutarhaliitto: Irene Vänninen, Koristekasvien kilpikirvat (pdf)
UniProt: Taxonomy - Coccidae (soft scales) (englanniksi)
Global Biodiversity Information Facility (GBIF): Coccidae (englanniksi)
| --- | --- |
Taksonitunnisteet:  Wikidata: Q1632202  Wikispecies: Coccidae  AFD: COCCIDAE  BioLib: 17150  BOLD: 90124  BugGuide: 5940  CoL: 8D9  EoL: 569  EPPO: 1COCCF  Fauna Europaea: 12500  Fauna Europaea (new): 0dbb7075-7781-4205-bcc7-a4c0236adbde  GBIF: 6963  iNaturalist: 49456  IRMNG: 101745  ITIS: 109199  NBN: NHMSYS0020959412  NCBI: 30189  NZOR: 4ec7b373-2d07-4484-849b-97e4e9e27567  Open Tree of Life: 736071  Paleobiology Database: 207859  Plazi: 872F690C-FFFB-FFC2-FF1A-FE6FFB36FA09  uBio: 6028661  WoRMS: 990746
Kim Yeong-gwang

Kim Yeong-gwang
Kim Yeong-gwang (hangul 김영광, hanja 金永光, kirjoitetaan myös Kim Young-Kwang; s. 28. kesäkuuta 1983) on eteläkorealainen jalkapallomaalivahti, joka pelasi seuratasolla muun muassa Korean liigassa Chunnam Dragonsissa.
Kim oli Etelä-Korean nuorten maajoukkueen maalivahtina maan osallistuessa vuonna 2003 nuorten maailmanmestaruuskilpailuihin. Hän pelasi Etelä-Korean jalkapallomaajoukkueessa Ateenan olympialaisissa 2004, jolloin se selvisi alkulohkostaan jatkoon mutta hävisi toisen kierroksen ottelunsa Paraguaylle. Kim oli varamaalivahtina Saksan MM-kisoissa 2006.
Guanosiinidifosfaatti

| Guanosiinidifosfaatti |
| --- | --- |

Tunnisteet
IUPAC-nimi:  [(2R,3S,4R,5R)-5-(2-amino-6-okso-3H-purin-9-yyli)-3, 4-dihydroksioksolan-2-yyli]metyylifosfonovetyfosfaatti
CAS-numero:  146-91-8
PubChem CID:  8977 ja 135398619
SMILES:  C1=NC2=C(N1C3C(C(C(O3)COP(=O)(O)OP(=O)(O)O)O)O)NC(=NC2=O)N 
Ominaisuudet
Molekyylikaava:  C10H15N5O11P2
Moolimassa:  443,21 g/mol
Guanosiinidifosfaatti eli GDP (C10H15N5O11P2) on nukleotidi. Guanosiinidifosfaatti koostuu guanosiininukleosidista, johon on liittynyt kaksi fosfaattiryhmää.
Guanosiinidifosfaatti on osa signaaleja välittäviä G-proteiineja. Inaktiivisessa proteiinissa on sen α-osaan kiinnittyneenä guanosiinidifosfaatti. Kun G-proteiinikytkentäinen reseptori aktivoi proteiinin, guanosiinidifosfaatti korvautuu guanosiinitrifosfaatilla eli GTP:llä.
Glykosylaatiossa guanosiinidifosfaatti on liittyneenä erilaisiin sokerimolekyyleihin. Tällaisia sokerimolekyylejä ovat esimerkiksi mannoosi ja fukoosi, jotka ovat glykosylaatiossa guanosiinidifosfaattimannoosina (C16H25N5O16P2) ja guanosiinidifosfaattifukoosina (C16H25N5O15P2). Niiden synteesissä muodostetaan ensin fosfaatti, johon liitetään entsyymien avulla guanosiinidifosfaattiryhmä.
Monet eliöt kykenevät muuttamaan guanosiinidifosfaatin guanosiinitrifosfaatiksi liittämällä siihen fosfaattiryhmän fosfoenolipyruvaatilta pyruvaattikinaasientsyymin avulla. Vastaavasti guanosiinitrifosfaatti voidaan defosforyloida fosfoglyseraattikinaasientsyymin avustuksella guanosiinidifosfaatiksi.
Aiheesta muualla

Terveysportti, metatesaurus: Guanosiinidifosfaatti
DrugBank: Guanosine-5'-Diphosphate (englanniksi)
KEGG: Guanosine diphosphate (englanniksi)
Nukleiinihapot ja niiden rakenneosat
NRP Guadiana (1914)

| NRP Guadiana |
| --- | --- |


Aluksen vaiheet
Rakentaja:  Lissabonin laivastontelakka
Laskettu vesille:  21. syyskuuta 1914
Poistui palveluskäytöstä:  1934
Tekniset tiedot
Uppouma:  515 t (standardi) 660 t (kuormattu)
Pituus:  73,2 m
Leveys:  7,2 m
Syväys:  2,3 m
Koneteho:  11 000 shp
Nopeus:  27 solmua
Miehistöä:  80
Aseistus
Aseistus:  2 × 4"/40 tykkiä 3 × 3 naulan tykkiä 4 x 18" torpedoputkea
NRP Guadiana oli Portugalin laivaston vuonna 1914 vesillelaskettu Guadiana-luokan hävittäjä.
Valmistus

Alus tilattiin Lissabonin laivastontelakalta, mistä se laskettiin vesille 21. syyskuuta 1914.
Palvelus

Alus poistettiin laivastoluettelosta vuonna 1934.
Kilpisammalet

| Kilpisammalet |
| --- | --- |
 Lettokilpisammal Cinclidium stygium
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Alaluokka::  Hiirensammalet Bryidae
Lahko::  Hiirensammalet Bryales
Heimo::  Cinclidiaceae
Suku::  Kilpisammalet Cinclidium  Sw.
Katso myös
   Kilpisammalet Wikispeciesissä   Kilpisammalet Commonsissa 
Infobox OKNimi-testi OK: 
Kilpisammalet (Cinclidium) on hiirensammalten lahkoon kuuluva suku, johon kuuluu 2 Suomessa esiintyvää lajia. Molemmat lajit ovat elinvoimaisia.
Suomessa esiintyvät kilpisammallajit

Cinclidium stygium – lettokilpisammal
Cinclidium subrotundum – luhtakilpisammal
Guanidiininitraatti

| Guanidiininitraatti |
| --- | --- |


Tunnisteet
CAS-numero:  506-93-4
PubChem CID:  10481
SMILES:  C(=N)(N)N.[N+](=O)(O)[O-]
Ominaisuudet
Molekyylikaava:  CH6N3NO3
Moolimassa:  122,098 g/mol
Sulamispiste:  217 °C
Tiheys:  1,436 g/cm3
Liukoisuus veteen:  Veteen 160 g/l (20 °C)
Guanidiininitraatti (CH6N3NO3) on guanidiinin nitraattisuola. Yhdistettä käytetään muun muassa räjähdysaineiden valmistuksessa.
Ominaisuudet

Guanidiininitraatti on huoneenlämpötilassa valkoista kiteistä ainetta. Se liukenee hyvin veteen ja alkoholeihin ja heikommin dietyylieetteriin tai asetoniin. Muiden nitraattien tavoin guanidiininitraatti on voimakas hapetin. Yhdiste voi helposti räjähtää kuumennettaessa ja myös iskun tai tärähdyksen vaikutuksesta.
Valmistus ja käyttö

Tyypillisimmin guanidiininitraattia valmistetaan kalsiumsyanamidin, syanamidin tai disyandiamidin ja ammoniumnitraatin välisellä reaktiolla. Korkealla saannolla sitä voidaan valmistaa kuumentamalla urean ja ammoniumnitraatin vesiliuoksia. Muodostuva tuote puhdistetaan kiteyttämällä jäähtyneestä liuoksesta. Guanidiininitraatin valmistusprosessi on tyypillisesti jatkuvatoiminen prosessi.
Guanidiininitraattia voidaan käyttää seosräjähteissä, kaasua synnyttävänä aineena autojen turvatyynyissä ja polttoaineena pyrotekniikassa. Kuumennettaessa guanidiininitraattia väkevän rikkihapon läsnä ollessa muodostuu nitroguanidiinia. Ainetta voidaan käyttää myös desinfiointiin ja valokuvien kehitykseen tarvittavana kemikaalina.
Kidō senshi Gundam Seed Destiny

| Kidō senshi Gundam Seed Destiny |
| --- | --- |
機動戦士ガンダムSEED DESTINY   (Kidō senshi Gundam Seed Destiny)
Genre: mecha 
TV-anime
Ohjaaja: Mitsuo Fukuda
Studio: Sunrise
Lähetyskanavat: MBS, TBS-ketjun kanavat
Alkuperäinen lähetyskierros: 9.10.2004 – 1.10.2005
Jaksojen määrä: 50 
Kidō senshi Gundam Seed Destiny (jap. 機動戦士ガンダムSEED DESTINY, myös Mobile Suit Gundam Seed Destiny) on japanilainen 50-osainen Gundam-televisiosarja. Se on suoraa jatkoa Kidō senshi Gundam Seed -sarjalle. Se näytettiin Japanissa 9. lokakuuta 2004 – 1. lokakuuta 2005 (tietyillä Japanin alueilla 16. lokakuuta 2004 – 8. lokakuuta 2005) TBS-ketjun kanavilla MBS pääkanavana.
Yleistä

Sarjan tapahtumat alkavat 2 vuotta Kidō senshi Gundam Seedin päättäneen toisen Jachin Duen taistelun jälkeen. Seed Destiny oli ensimmäinen toiselle Gundam-sarjalle suoraa jatkoa oleva televisiosarja, joka ei sijoittunut Avaruusvuosisata-jatkumoon. Aiemmista jatkosarjoista poiketen Seedin ja Seed Destinyn tapahtumien välillä ei ole pitkää aikaa, ja lähes kaikki Seedin hahmot esiintyvät myös Seed Destinyssä. Seed Destiny oli viimeinen Gundam-televisiosarja, jota ei lähetetty HDTV-kuvanlaadulla.
Sarjan päähenkilö vaihtui siviili Kira Yamatosta sotilasnuorukainen Shinn Asukaan, ja Seedin näkökulman ollessa Maan armeijan puolella Seed Destiny keskittyy Z.A.F.T.in armeijaan. Tapahtumia, joita ei täysin ehditty käsittelemään Gundam Seedissä, käsitellään tarkemmin Seed Destinyssä.
Joulukuun 2005 lopun ja tammikuun 2006 alun välisenä aikana näytettiin CBC-kanavasta alken eri verkkokanailla myöhäisilloissa ”Kidō senshi Gundam Seed Destiny Final Plus – erabareta mirai” -ohjelmaa, jossa näytettiin sarjan viimeisen osan taistelu uudelleen leikattuna ja myös sen jälkeisiä tapahtumia. Sama jakso löytyy myös viimeiseltä myynti-DVD:ltä ja DVD-boksista nimellä ”Final Plus erabareta mirai”.